ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105.Е.03.01.-250681/9-2017

Обреновац, 26.06.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку 3000/0697/2017 (713/2017,291/2017,787/2017,675/2017)за набавку Анализа воде у акредитованим лабораторијама- ТЕНТ, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3000/0697/2017 (713/2017,291/2017,787/2017,675/2017)**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: У делу Обавезни услови тачка 5 важећа дозвола за обављање делатности став 2 захтева се важеће Решење издато од стране Министарства пољопривреде, шумарства и водопривреде - Републичка дирекција за воду, којим се потврђује да је понуђач овлашћен за узорковање и физичко-хемијска испитивања квалитета површинских, подземних и отпадних вода. Да ли могуће да се овај услов испуни са Решењем издати од стране Министарства здравља за испитивање воде за пиће, јер нпр. испитивања предвиђена у партији 2 се односе искључиво на воду за пиће, а тражена су и микробиолошка испитивања, у партији 3 није предвиђено узорковање и анализа отпадних вода и сл.

**ОДГОВОР 1:** У складу са наведеним Комисија ће израдити измену конкурсне документације и исте објавити на Порталу јавних набавки и интернет страници Наручиоца.

**ПИТAЊE 2**: У делу начин подношења понуде стоји да понуђач може поднети само једну понуду. Имајући у виду да је јавна набавка обликована према партијама да ли је могуће да понуђач у једној партији буде члан заједничке понуде, а да у другој партији буде подизвођач у другој понуди.

**ОДГОВОР 2:** Обзиром да је Јавна набавка обликована по партијама и да ће се понуде оцењивати за сваку партију посебно могуће је да понуђач у једној партији буде члан заједничке понуде, а да у другој партији буде подизвођач у другој понуди.

**ПИТАЊЕ 3**: У делу меница за озбиљност понуде, односно достављање средстава финансијског обезбеђења на који начин ће се третирати понуђач који је део државног органа Републике Србије и нема законских могућности да достави меницу.

**ОДГОВОР 3:** Наручилац ће извршити измену конкурсне документације на тај начин што ће избацити тражена средства обезбеђења за озбиљност понуде и добро извршење посла.

У складу са наведеним појашњењима Комисија ће израдити измену конкурсне документације и исте објавити на Порталу јавних набавки и интернет страници Наручиоца.